ai4bharat/Pralekha huggingface dataset:
சுற்றுச்சூழல் மற்றும் வனத்துறை அமைச்சகம்
வைக்கோல் உள்ளிட்ட கழிவுகளை எரிப்பதால் ஏற்படும் மாசினைக் குறைப்பதற்கான நடவடிக்கைகள்
தேசியத் தலைநகர் பகுதியில்  வைக்கோல் உள்ளிட்ட கழிவுகளை எரிப்பதால் ஏற்படும் மாசுப் பிரச்சனையை அரசு கடுமையானதாக எடுத்துக் கொண்டுள்ளது. என்சிஆர் மற்றும் அருகில் உள்ள பகுதிகளில் காற்றின் தர நிர்வாகம் குறித்த ஆணையம் வைக்கோல் உள்ளிட்ட கழிவுகள் எரிப்பதை தீவிரமாகத் தடுக்கவும், கட்டுப்படுத்தவும் செயல் திட்டத்தை உருவாக்கி உள்ளது.
வைக்கோல் உள்ளிட்ட கழிவுகள் எரிக்கப்படுவதை தடுப்பது, தீவிரமாகக் கண்காணிப்பது, வைக்கோல் அளவைக் குறைப்பது போன்றவை இந்த செயல் திட்டத்தில் அடங்கும்.
2018-19 முதல் 2021-22 வரையிலான காலத்தில் பஞ்சாப், ஹரியானா, உத்தரப்பிரதேசம், தேசிய தலைநகர் பிரதேசம் தில்லி ஆகியவற்றுக்குக் காற்று மாசை குறைப்பதற்கான செயல் திட்டத்திற்கு ரூ.2440.07 கோடி விடுவிக்கப்பட்டுள்ளது. மேலும் 1.95 லட்சத்திற்கும் அதிகமாக வைக்கோல் உள்ளிட்ட கழிவுகளைக் கையாள்வதற்கான எந்திரங்கள் வாடகை மையங்கள் மூலம் தனிப்பட்ட விவசாயிகளுக்கு வழங்கப்பட்டுள்ளன. கழிவுப் பொருள்களிலிருந்து மின்சாரம் தயாரிக்க புதிய மற்றும் புதுப்பிக்கவல்ல எரிசக்தி அமைச்சகமும் நடவடிக்கை மேற்கொண்டுள்ளது.
மாநிலங்களவையில் இன்று சுற்றுச்சூழல், வனம், பருவநிலை மாற்றத்துறை இணையமைச்சர் திரு.அஸ்வினி குமார் சவ்பே இந்த தகவலை தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779712
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் இதுவரை 83.54 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் 26-ஆம் தேதி வரை, 83.54 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் 1.17 கோடி  டோஸ் தடுப்பூசிகளை வழங்கத் திட்டமிடப்பட்டுள்ளது.
சுமார் 4.56 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1758204
-----
(Visitor Counter : 153
நிதி அமைச்சகம்
5ஜி அலைவரிசைக்கான வலுவான சூழல்சார் அமைப்பை கட்டமைக்க பட்ஜெட் 2022-23ல் வடிவமைப்பு அடிப்படையிலான உற்பத்தி திட்டம் முன்மொழியப்பட்டு உள்ளது
அடுத்த 25 ஆண்டுகளான அமிர்த காலத்தில் பொருளாதாரத்தை மேம்படுத்துவதற்கான அஸ்திவாரத்தையும் செயல்திட்ட உருவாக்கத்தையும் மத்திய பட்ஜெட் 2022-23 முன்வைத்துள்ளது. ”2021-22ன் பட்ஜெட்டில் முன்வைக்கப்பட்ட தொலைநோக்கு பார்வையின் அடிப்படையை இந்த பட்ஜெட்டும் பின்தொடர்கிறது. நிதிநிலை அறிக்கை மற்றும் நிதிநிலை இருப்பு ஆகியவற்றின் வெளிப்படைத்தன்மை அரசின் நோக்கம், வலிமை மற்றும் சவால்கள் ஆகியவற்றை பட்ஜெட் வெளிப்படுத்துகிறது என்று மத்திய நிதி அமைச்சர் தெரிவித்துள்ளார்.
தொலைதொடர்பியல் துறை:
உற்பத்தியோடு இணைந்த ஊக்க நடவடிக்கை என்ற திட்டத்தின் ஒரு பகுதியாக 5ஜி அலைவரிசைக்கான வலிமையான சூழல்சார் கட்டமைப்பை உருவாக்க வடிவமைப்பு அடிப்படையிலான உற்பத்தி திட்டம் தொடங்கப்படும் என்று பட்ஜெட்டில் தெரிவிக்கப்பட்டுள்ளது. சுயசார்பு இந்தியா என்ற குறிக்கோளை அடைவதற்கு 14 தொழில் பிரிவுகளில் அறிவிக்கப்பட்டுள்ள உற்பத்தியோடு இணைந்த ஊக்க நடவடிக்கை என்ற திட்டம் 60 லட்சம் புதிய வேலைவாய்ப்புகளோடு அளப்பரிய வரவேற்பை பெற்றுள்ளது. 5ஜி மொபைல் சேவைகளை வழங்குவதற்கு உதவும் வகையில் அலைவரிசை ஏலம் 2022ல் நடத்தப்படும்.
ஊரக மற்றும் தொலைதூர பகுதிகளில் குறைந்த செலவில் அகன்ற அலைவரிசை மற்றும் மொபைல் சேவைகள் கிடைக்க உதவும் வகையில் அனைவருக்குமான சேவை செயல்பாடுகளுக்கான நிதியத்தின் கீழ் வருடாந்திர தொகையில் ஐந்து சதவிதம் ஒதுக்கப்படும் என பட்ஜெட் தெரிவிக்கிறது.
நகரப் பகுதிகளைப் போன்றே அனைத்து கிராமங்களிலும் இ-சேவைகள், தொலைதொடர்பு வசதிகள் மற்றும் டிஜிட்டல் வசதிகள் கிடைப்பதை உறுதி செய்யும் வகையில் 2022-23ல் பொதுத்துறை – தனியார் பங்கேற்பின் மூலம் பாரத் மெட் பெருந்திட்டத்தின் கீழ் ஆப்டிக்கல் ஃபைபர் அமைக்கும் ஒப்பந்தங்கள் வழங்கப்படும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
புதிய சாலை மேம்பாலங்கள் அமைத்தல்
தமிழ்நாட்டில் உள்ள தேசிய நெடுஞ்சாலைகளில் 63 இடங்களில் சாலை மேம்பாலங்கள் மற்றும் சுரங்கப் பாதைகள் அமைக்கப்பட்டு வருவதாக மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு.நிதின் கட்கரி தெரிவித்துள்ளார்.
மக்களவையில் கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ள அவர், நெடுஞ்சாலைத் துறையில் மேற்கொள்ளப்படும் பெரிய அளவில் மேம்பாட்டுத் திட்டத்தின் ஒரு பகுதியாக, தேசிய நெடுஞ்சாலைகளின் குறுக்கே செல்லும் அனைத்து லெவல் கிராசிங்குகளிலும், மேம்பாலங்கள் மற்றும் சுரங்கப் பாதைகள் அமைப்பதற்கான சாத்தியக்கூறு ஆய்வு மேற்கொள்ளப்பட்டு, அதன் அடிப்படையில் பணிகள் மேற்கொள்ளப்பட்டு வருவதாகக் கூறியுள்ளார்.
நாடு முழுவதும் இதுவரை 838 மேம்பாலப் பணிகள் மேற்கொள்ளப்பட்டு வருவதாகத் தெரிவித்துள்ள அமைச்சர் திரு. நிதின் கட்கரி, அதிகபட்சமாக மகாராஷ்டிராவில் 93 மேம்பாலங்களும், அதற்கு அடுத்தபடியாக பீகாரில் 70, மேற்கு வங்காளத்தில் 68, உத்தரப்பிரதேசத்தில் 67 பாலப் பணிகளும், தமிழ்நாட்டில் 63 பணிகளும் மேற்கொள்ளப்பட்டு வருவதாகக் கூறியுள்ளார்.
சாலை மேம்பாலங்கள் மற்றும் சுரங்கப் பாதைகள் அமைப்பதற்கு நிதி ஒதுக்கீடு ஒரு பிரச்சினையே அல்ல என்றும் அவர் குறிப்பிட்டுள்ளார். நாட்டிலுள்ள தேசிய நெடுஞ்சாலைகளில், மேம்பாலத் திட்டங்களுக்காக கடந்த 3 ஆண்டுகளில் செலவிடப்பட்ட தொகை விவரம் வருமாறு:-
|
|
நிதியாண்டு
|
|
2016-17
|
|
2017-18
|
|
2018-19
|
|
2019-20, 30.09.2019 வரை
|
|
செலவினம் 
|
|
73,741
|
|
1,00,178
|
|
1,27,993
|
|
62,179
சுகாதாரம் மற்றும் குடும்ப நலத்துறை அமைச்சகம்
சுகாதார சேவைகளில் இருக்கும் குறைகளை போக்குவதே அரசின் முன்னுரிமை: டாக்டர் ஹர்ஷ் வர்தன்
பிராந்திய அளவில் சுகாதார சேவைகளில் இருக்கும் குறைகளை போக்குவதும், மருத்துவ கல்விக்கான வசதிகளை விரிவாக்குவதும் அரசின் முன்னுரிமை என்று மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் இன்று கூறினார்.
குஜராத் ராஜ்கோட்டில் அமைக்கப்பட்டுள்ள எய்ம்சின் முதலாமாண்டு எம்பிபிஎஸ் மாணவர்களின் வகுப்புகளை காணொலி மூலம் துவக்கி வைத்துப் பேசிய டாக்டர் ஹர்ஷ் வர்தன், கொரோனா பெருந்தொற்றுக்கு எதிரான நாட்டின் போரில், மருத்துவர்களும் சுகாதாரப் பணியாளர்களும் முன்களத்தில் நின்றதாக பெருமிதத்துடன் கூறினார்.
"மருத்துவம் என்பது நூதனமான, அதேசமயம் நிர்ப்பந்தம் அதிகம் உள்ள ஒரு தொழிலாகும். மருத்துவத் தொழிலை தேர்ந்தெடுத்துள்ள திறமை வாய்ந்த இளைஞர்கள் பாராட்டுக்குரியவர்கள்," என்று அவர் கூறினார்.
நிகழ்ச்சியில் மேலும் பேசிய மத்திய சுகாதாரம் மற்றும் குடும்ப நல அமைச்சர், குஜராத் ராஜ்கோட்டில் அமைக்கப்பட்டுள்ள எய்ம்ஸ் மருத்துவக் கல்லூரி மற்றும் மருத்துவமனை, பிரதமர் திரு நரேந்திர மோடியின் தொலைநோக்குள்ள தலைமையின் கீழ் அமைக்கப்பட்டுவரும் பல்வேறு புதிய எய்ம்ஸ்களில் ஒன்றாகும் என்றார்.
மத்திய சுகாதாரம் மற்றும் குடும்ப நல இணை அமைச்சர் திரு அஷ்வினி குமார் சவுபே, குஜராத் முதல்வர் திரு விஜய் ரூபானி, துணை முதல்வரும் சுகாதார அமைச்சருமான திரு நிதின் பாய் படேல் ஆகியோர் இந்நிகழ்ச்சியில் பங்கேற்றனர்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1682383
தகவல் மற்றும் ஒலிபரப்பு அமைச்சகம்
‘முக்கிய தெலுங்கு சுதந்திரப் போராட்ட வீரர்கள்’ குறித்த 3-நாள் புகைப்பட கண்காட்சி
நாடு சுதந்திரமடைந்து 75 ஆண்டுகள் ஆவதை ஒட்டி விடுதலையின் அம்ரித் மகோத்சவம் எனும் பெயரில் ஒரு வாரத்திற்கு நிகழ்ச்சிகளை ஏற்பாடு செய்து வரும் தகவல் மற்றும் ஒலிபரப்பு அமைச்சகத்தின் நடவடிக்கைகளின் ஒரு பகுதியாக, மண்டல மக்கள் தொடர்பு அலுவலகத்தால் ஹைதரபாத்தில் ஏற்பாடு செய்யப்பட்ட ‘முக்கிய தெலுங்கு சுதந்திரப் போராட்ட வீரர்கள்’ குறித்த 3-நாள் புகைப்பட கண்காட்சியை காவல் துறை இணை ஆணையர் திரு ரமேஷ் ரெட்டி வெள்ளியன்று திறந்து வைத்தார்.
நிகழ்ச்சியில் உரையாற்றிய அவர், நமது சுதந்திரப் போரட்டத்தின் வெற்றியும், விடுதலை வீரர்களின் தியாகங்களும் நமது பாரம்பரியத்தின் ஒரு பகுதி என்றும், அடுத்த தலைமுறைக்கு அதை கொண்டு செல்வதற்கான இந்த முயற்சி பாராட்டுக்குரியது என்றும் கூறினார்.
“முக்கிய தெலுங்கு சுதந்திரப் போராட்ட வீரர்களின் புகைப்படங்களை பார்க்கும் போது, அவர்களுக்கிடையே நான் இருப்பது போலவும், அந்த காலத்திற்கே சென்றது போலவும் தோன்றி, நாட்டுப் பற்று மேலிடுகிறது,” என்று அவர் கூறினார்.
பத்திரிகை தகவல் அலுவலகம் மற்றும் மண்டல மக்கள் தொடர்பு அலுவலக இயக்குநர் திருமதி ஷ்ருதி பட்டேல் பேசுகையில், அதிகம் அறியப்படாத சுதந்திர போராட்ட வீரர்கள் குறித்து மக்களுக்கு தெரியப்படுத்துவதே கண்காட்சியின் நோக்கம் என்றார். ஆகஸ்ட் 23 முதல் 29 வரையிலான ஐக்கானிக் வாரத்தில், தகவல் மற்றும் ஒலிபரப்பு அமைச்சகத்தின் பல்வேறு ஊடக பிரிவுகள் பிராந்திய சுதந்திர போராட்ட வீரர்களின் பங்களிப்புகள் குறித்து எடுத்துரைக்கும் நடவடிக்கைகளில் ஈடுபடும் என்றும் அவர் கூறினார்.
இந்த நிகழ்ச்சியின் போது புத்தக கண்காட்சி ஒன்றுக்கும் வெளியீட்டுப் பிரிவு, ஹைதராபாத், ஏற்பாடு செய்திருந்தது. சுதந்திரம் போராட்ட வரலாறு குறித்த மதிப்புமிக்க புத்தகங்கள் விற்பனைக்கு வைக்கப்பட்டிருந்தன.
துணை இயக்குநர் திரு  மனஸ் கிருஷ்ணகாந்த், உதவி இயக்குநர்கள் திரு ஹரிபாபு, திருமிகு பாரத லட்சுமி மற்றும் திருமதி வந்தனா மற்றும் நேரு யுவகேந்திர ஒருங்கிணைப்பாளர்கள் நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749649
ஆயுஷ்
புரோபிலாக்டிக் மருந்துகள் விநியோகத்திற்கான பிரச்சாரத்தை தேசிய ஆயுர்வேத நிறுவனத்தில் ஆயுஷ் அமைச்சர் திரு சர்பானந்த சோனோவால் தொடங்கி வைத்தார்
விடுதலையின் அம்ரித் மகோத்சவத்தின் ஒரு பகுதியாக புரோபிலாக்டிக் மருந்துகள் விநியோகத்திற்கான பிரச்சாரம் மற்றும் உணவுமுறை மற்றும் வாழ்க்கைமுறை குறித்த வழிகாட்டுதல்களை ஜெய்ப்பூரில் உள்ள தேசிய ஆயுர்வேத நிறுவனத்தில் மத்திய ஆயுஷ் மற்றும் துறைமுகங்கள், கப்பல் போக்குவரத்து & நீர்வழிகள் அமைச்சர் திரு சர்பானந்த சோனோவால் தொடங்கி வைத்தார்.
குடுச்சி அல்லது கிலாய் கான் வாட்டி என்று அழைக்கப்படும் சன்ஷாமணி வாட்டி மற்றும் அஷ்வகந்தா கான் வாட்டியை நாடு முழுவதும் உள்ள 75 லட்சம் பேருக்கு இந்த பிரச்சாரத்தின் கீழ் அடுத்த ஒரு வருடத்தில் வழங்கப்படும். அறுபது வயதுக்கு மேற்பட்டவர்கள் மற்றும் முன்கள பணியாளர்கள் மீது சிறப்பு கவனம் செலுத்தப்படும்.
நிகழ்ச்சியில் பேசிய திரு சோனோவால், ஆயுர்வேதத்தின் சிறப்புகளை நாடு முழுவதும் எடுத்து செல்ல வேண்டுமென்றும், இதன் மூலம் அனைவரும் அதை தங்களது வாழ்க்கை முறையாக பின்பற்றி, ஆரோக்கியமிக்க நாடாக இந்தியா உருவாவதற்கு வழிவகுக்கும் என்றும் கூறினார்.
ஒட்டுமொத்த ஆயுர்வேத துறையினரும் இணைந்து பணியாற்றி, பண்டைய ஞானமான ஆயுர்வேதம் மற்றும் யோகாவில் உலகத்திற்கு இந்தியாவை வழிகாட்ட வைக்க வேண்டுமென்று மத்திய அமைச்சர் கேட்டுக்கொண்டார்.
தேசிய ஆயுர்வேத நிறுவன மருத்துவமனையை பார்வையிட்ட அமைச்சர், பணியாளர்கள் மற்றும் மாணவர்களிடையே உரையாடினார். மருத்துவமனையின் தூய்மை குறித்து அவர் பாராட்டு தெரிவித்தார்.
புரோபிலாக்டிக் மருந்துகள் மற்றும் உணவுமுறை மற்றும் வாழ்க்கைமுறை குறித்த வழிகாட்டுதல்களை கொண்ட பெட்டகம் ஆயுர்வேத மருந்துகளுக்கான மத்திய ஆராய்ச்சி குழுவால் தயாரிக்கப்பட்டது ஆகும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751704
ரெயில்வே அமைச்சகம்
இந்திய ரயில்வே மேலாண்மைப் பணிக்கு தேர்வு
மத்திய அரசுப் பணியாளர் தேர்வாணையம், பணியாளர் நலன் மற்றும் பயிற்சித் துறையுடன் ரயில்வே அமைச்சகம் மேற்கொண்ட ஆலோசனையின் மூலம், இந்திய ரயில்வே மேலாண்மை பணிக்கு மத்திய அரசுப் பணியாளர் தேர்வாணையம் 2023-ம் ஆண்டு நடத்தும் குடிமைப் பணித் தேர்வு மூலம் பணியாளர்களைத் தேர்வு செய்ய முடிவு செய்யப்பட்டுள்ளது.
வணிகம் மற்றும் தொழில்துறை அமைச்சகம்
உலக வர்த்தக நிறுவனத்தில் இந்தியாவின் நிரந்தர பிரதிநிதி மற்றும் தூதரான பிரஜேந்திர நவ்னித், தமது அத்தாட்சிக் கடிதத்தை தலைமை இயக்குனரிடம் அளித்தார்
உலக வர்த்தக நிறுவனத்தில் இந்தியாவின் நிரந்தரப் பிரதிநிதியும், தூதருமான திரு. பிரஜேந்திர நவ்னித், தமது அத்தாட்சிக் கடிதத்தை உலக வர்த்தக நிறுவனத்தின் தலைமை இயக்குனர் திரு.ரோபர்டோ அஸ்வடோவிடம் 2020 ஜூலை 28-ந் தேதியன்று அளித்தார். அவரை வரவேற்ற தலைமை இயக்குனர், உலக வர்த்தக நிறுவனத்தில் இந்தியாவின் முக்கியப் பங்கை எடுத்துரைத்தார்.
பிரதமர் அலுவலகம்
ஆந்திரப்பிரதேசத்தில் பேருந்து விபத்தில் உயிரிழந்தவர்களின் குடும்பத்திற்கு பிரதமரின் தேசிய நிவாரண நிதியிலிருந்து கருணைத்தொகையை அறிவித்தார் பிரதமர்
ஆந்திரப்பிரதேசம் மேற்கு கோதாவரியில் நிகழ்ந்த பேருந்து விபத்தில் உயிரிழந்தவர்களின் குடும்பத்திற்கு பிரதமரின் தேசிய நிவாரண நிதியிலிருந்து கருணைத் தொகையை பிரதமர் திரு நரேந்திர மோடி அறிவித்துள்ளார்.
இது குறித்து பிரதமர் அலுவலம் சுட்டுரையில் கூறியிருப்பதாவது;
“ஆந்திரப்பிரதேசம் மேற்கு கோதாவரியில் நிகழ்ந்த பேருந்து விபத்தில் உயிரிழந்தவர்களின் குடும்பத்திற்கு, பிரதமரின் தேசிய நிவாரண நிதியிலிருந்து தலா ரூ.2 லட்சம் கருணைத் தொகையை பிரதமர் திரு நரேந்திர மோடி அறிவித்துள்ளார்”.
-----
(
பிரதமர் அலுவலகம்
குரு கோவிந் சிங் கொள்கையால் ஊக்கம் பெற்று நாடு முன்னோக்கிச் செல்கிறது : பிரதமர் திரு. நரேந்திர மோடி
தற்போதைய அரசின் கீழ், பிரதமரின் வீட்டு வசதித் திட்டம் வேகமாக முன்னேறி வருகிறது என்றும் உத்தரப் பிரதேசத்தில் மிகவும் ஏழ்மையானவர்களுக்கு இது உதவியுள்ளது என்றும் பிரதமர் கூறியுள்ளார். பிரதமரின் கிராம வீட்டு வசதித் திட்டத்தின் கீழ், உத்தரப் பிரதேசத்தைச் சேர்ந்த ஆறு லட்சம் பயனாளிகளுக்கு காணொலிக் காட்சி மூலம் இன்று நிதி வழங்கிய பின், பிரதமர் இவ்வாறு கூறினார்.
தற்சார்பு இந்தியா, நாட்டு மக்களின் தன்னம்பிக்கையுடன் நேரடியாக சம்பந்தப்பட்டது எனவும், ஒருவரின் சொந்த வீடுதான், ஒருவரின் தன்னம்பிக்கையை பல மடங்கு அதிகரிக்கிறது என பிரதமர் கூறினார். சொந்த வீடு, வாழ்க்கையில் உறுதியையும், ஏழ்மையில் இருந்து விடுபடும் நம்பிக்கையையும் கொண்டு வருகிறது என அவர் தெரிவித்தார்.
முந்தைய ஆட்சிகளின் போது, சொந்த வீடு கட்டுவதில் அரசு உதவும் என்ற நம்பிக்கை ஏழைகளுக்கு இல்லை என்பதை பிரதமர் நினைவு படுத்தினார். முந்தைய திட்டங்களில் கட்டப்பட்ட வீடுகளின் தரமும் நன்றாக இல்லை என அவர் தெரிவித்தார். தவறான கொள்கைகளின் சுமைகளை, ஏழைகள் சந்திக்க வேண்டியிருந்தது என பிரதமர் கூறினார். இதை கருத்தில் கொண்டுதான், 75வது சுதந்திர தினத்துக்கு முன், ஒவ்வொரு ஏழை குடும்பத்துக்கும் வீடு வழங்க பிரதமரின் வீட்டு வசதித் திட்டம் தொடங்கப்பட்டது. சமீப காலங்களில் கிராமப் பகுதிகளில் 2 கோடி வீடுகள் கட்டப்பட்டுள்ளன. பிரதமரின் வீட்டு வசதித் திட்டத்தின் கீழ் 1.25 கோடி வீடுகள், மத்திய அரசின் ரூ.1.5 லட்சம் கோடி பங்களிப்புடன் கட்டப்படுகின்றன.
உத்தரப் பிரதேசத்தில் முந்தைய அரசிடமிருந்து, இத்திட்டத்துக்கு போதிய ஆதரவு இல்லை என்பதை பிரதமர் நினைவு படுத்தினார். உத்தரப் பிரதேசத்தில் 22 லட்சம் கிராமப்புற வீடுகள் கட்டப்படவுள்ளன. இதில் 21.5 லட்சம் வீடுகள் கட்ட ஒப்புதல் அளிக்கப்பட்டுள்ளது. 14.5 லட்சம் குடும்பங்கள், இந்த ஆட்சியின் கீழ் ஏற்கனவே வீடுகள் பெற்றுள்ளன.
பிரதமர் அலுவலகம்
என்சிசி தினத்தையொட்டி என்சிசி-யினருக்கு பிரதமர் வாழ்த்து
என்சிசி முன்னாள் மாணவர் சங்கத்தை செழுமைப்படுத்துமாறு வலியுறுத்தல்
தேசிய மாணவர் படை தினத்தையொட்டி, தேசிய மாணவர் படையினருக்கு பிரதமர் திரு நரேந்திர மோடி வாழ்த்து தெரிவித்துள்ளார். என்சிசி முன்னாள் மாணவர் சங்கத்தின் நடவடிக்கைகளில் பங்கேற்று ஆதரவளிக்க வேண்டும் என்று என்சிசி முன்னாள் மாணவர் படையினரை திரு மோடி வலியுறுத்தியுள்ளார்.
இது தொடர்பாக அவர் வெளியிட்டுள்ள டுவிட்டர் பதிவுகளில் கூறியிருப்பதாவது;
என்சிசி தினத்தையொட்டி வாழ்த்துக்கள். ‘’ ஒற்றுமை மற்றும் ஒழுக்கம்’’ என்னும் குறிக்கோளால் ஈர்க்கப்பட்டுள்ள இந்திய இளைஞர்களுக்கு, அவர்களின் உண்மையான ஆற்றலை உணர்ந்து கொள்ளும் வகையில் பெரும் அனுபவத்தை என்சிசி வழங்குவதுடன், நாட்டைக் கட்டமைப்பதில், பங்கேற்கவும் செய்கிறது. இந்த ஆண்டு ஜனவரியில் நடந்த என்சிசி பேரணியில் எனது உரை.
சில தினங்களுக்கு முன்பு, ஜான்சியில் ‘’ ராஷ்ட்ர ரக்சா சம்பர்பன் பர்வ்’’-ன் போது, என்சிசி முன்னாள் மாணவர் சங்கத்தின் முதல் உறுப்பினராக என்னைப் பதிவு செய்துகொள்ளும் பெருமையைப் பெற்றேன். என்சிசி-யுடன் தொடர்பு கொண்டிருந்த அனைவரையும் ஒன்றாக கொண்டு வரும் முன்னாள் மாணவர் சங்கத்தை உருவாக்குவது பாராட்டுக்குரிய முயற்சியாகும்.
இந்தியா முழுவதும் உள்ள என்சிசி முன்னாள் மாணவர்கள், என்சிசி முன்னாள் மாணவர் சங்கத்தின் நடவடிக்கைகளில் பங்கேற்று ஆதரவளிப்பதன் மூலம் அதனைச் செழுமைப்படுத்த வேண்டும் என நான் வலியுறுத்துகிறேன். என்சிசி அனுபவங்களை மேலும் துடிப்புடனும், அர்த்தமுள்ளதாகவும் ஆக்க இந்திய அரசும் பல முயற்சிகளை மேற்கொண்டுள்ளது.
மத்திய அமைச்சரவை
பாரத ஸ்டேட் வங்கியின் துணை வங்கிகளை இணைப்பதற்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் மத்திய அமைச்சரவைக் கூட்டம் நடைபெற்றது. இதில், பாரத ஸ்டேட் வங்கியுடன், அதன் துணை வங்கிகளான ஸ்டேட் பாங்க் ஆஃப் பிகானிர் அண்ட் ஜெய்ப்பூர், ஸ்டேட் பாங்க் ஆஃப் ஐதராபாத், ஸ்டேட் பாங்க் ஆஃப் மைசூர், ஸ்டேட் பாங்க் ஆஃப் பாடியாலா, ஸ்டேட் பாங்க் ஆஃப் திருவாங்கூர் ஆகியவற்றை இணைப்பதற்கு ஒப்புதல் அளிக்கப்பட்டது.
பாரத ஸ்டேட் வங்கி  சட்டம் 1959 மற்றும் ஸ்டேட் பாங்க் ஆஃப் ஹைதராபாத் சட்டம் 1956 ஆகியவற்றை நீக்குவதற்கான மசோதாவை, நாடாளுமன்றத்தில் அறிமுகம் செய்யவும் மத்திய அமைச்சரவை ஒப்புதல் அளித்தது.
இந்த இணைப்பு நடவடிக்கையால், முதல் ஆண்டில் மட்டும் செயல்பாட்டு திறனை வலுப்படுத்துதல் மற்றும் செலவைக் குறைத்தல் ஆகியவற்றின் மூலம், ரூ.1,000 கோடிக்கும் மேல் சேமிப்பு ஏற்படும். துணை வங்கிகளில் உள்ள வாடிக்கையாளர்கள், பாரத ஸ்டேட் வங்கியின் சர்வதேச இணைப்பு மூலம் பயனடைவார்கள். 6 வங்கிகள் தனித்தனியாக கண்காணிப்பதைவிட, அவற்றை இணைப்பதால், உயர் மதிப்பு கடன் வாய்ப்புகளை உன்னிப்பாக கண்காணிப்பது மற்றும் பணப் புழக்கத்தை கட்டுப்படுத்துவது ஆகியவற்றின் மூலம் சிறந்த மேலாண்மைக்கு வழி ஏற்படும்.
பாரத ஸ்டேட் வங்கி சட்டம் 1995-ன் 35-வது பிரிவின் கீழ், மேற்கொள்ளப்படும் இந்த இணைப்பு நடவடிக்கை மூலம், வலுவாக இணைக்கப்பட்ட வங்கி உருவாக்கப்படும். இதன்மூலம், புவிஇடங்கள் அடிப்படையில், துணை வங்கிகள் எதிர்கொண்டுவரும் பிரச்சினைகள் குறையும். இது செயல்பாட்டுத் திறனை மேம்படுத்துவதுடன், பொருளாதார அளவை அதிகரிக்கச் செய்யும். மேலும், இடர் மேலாண்மையை மேம்படுத்துவதுடன், ஒருங்கிணைந்த கருவூல செயல்பாடுகளுக்கு வழிவகுக்கும்.
பொதுத்துறை வங்கிகளை ஒருங்கிணைத்து வங்கித்துறையை வலுப்படுத்துவதன் முக்கிய நடவடிக்கையாக பாரத ஸ்டேட் வங்கியின் துணை வங்கிகளை இணைக்கும் பணிகள் மேற்கொள்ளப்பட உள்ளன. இது அரசின் இந்திராதனுஷ் செயல்பாட்டுத் திட்டத்தின் அடிப்படையில் மேற்கொள்ளப்படுகிறது. இது வங்கித் துறையை வலுப்படுத்தும் என்று எதிர்பார்க்கப்படுகிறது. மேலும், திறனையும், வருவாயையும் அதிகரிக்கச் செய்யும்.
PIB Headquarters
இந்திய ரிசர்வ் வங்கி அலுவலகத்தின் பிராந்திய இயக்குனராக திரு. சுவாமி பொறுப்பேற்பு
சென்னையில் உள்ள இந்திய ரிசர்வ் வங்கியின் பிராந்திய இயக்குனராக, தமிழ்நாடு மற்றும் புதுச்சேரிக்கு, திரு.எஸ்.எம்.என். சுவாமி பொறுப்பேற்றுள்ளார். இதற்கு முன்பு, திருவனந்தபுரத்தில் பிராந்திய இயக்குனராக மூன்று ஆண்டுகள் பணியாற்றிய இவர், திருப்பதி ஸ்ரீவெங்கடேஸ்வரா பல்கலைக்கழகத்தில் வர்த்தகப் பிரிவில் முதுநிலை பட்டம் பெற்றவர். 1990-ல் நேரடி அதிகாரியாக ரிசர்வ் வங்கியில் சேர்ந்த திரு சுவாமி, பெங்களூரு, ஹைதராபாத், அகமதாபாத், மும்பை அலுவலகங்களில் உயர் பொறுப்புகளை வகித்துள்ளார்.
இவர், ரூபாய் நோட்டு நிர்வாகம், வங்கி அல்லாத நிதி நிறுவனங்களைக் கண்காணிப்பது, மும்பை ரிசர்வ் வங்கி மைய அலுவலகத்தில் வங்கி கண்காணிப்பு போன்ற பல பிரிவுகளில் நீண்ட கால அனுபவம் உடையவர். பாரிஸ், லண்டன், பேசல், சிங்கப்பூர், வாஷிங்டன் ஆகிய இடங்களில் நடைபெற்ற சர்வதேச வங்கிக் கருத்தரங்குகளிலும் பங்கேற்றுள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 47.85 கோடி கொவிட் தடுப்பூசி டோஸ்கள் போடப்பட்டுள்ளன.
இதுவரை மொத்தம் 3,08,96,354 பேர் குணமடைந்துள்ளனர்.
குணமடைந்தவர்களின் விழுக்காடு 97.38%.
கடந்த 24 மணி நேரத்தில் 38,887 பேர் குணமடைந்துள்ளனர்.
கடந்த 24 மணி நேரத்தில் 30,549 பேர் புதிதாகப் பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,04,958 ஆக உள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.28%.
வாராந்திர தொற்று உறுதி விழுக்காடு 5%க்கும் குறைவாக, 2.39%ஆக உள்ளது.
தினசரி தொற்று உறுதி வீதம் 5%க்கும் கீழ், 1.85%ஆக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 47.12 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1741733
சிறப்பு சேவைகள் மற்றும் கட்டுரைகள்
மகாகவி பாரதியாரின் சிலையைத் திறந்துவைத்த தமிழக ஆளுநர்
மகாகவி பாரதியாரின் நூற்றாண்டு நினைவு விழாக் கொண்டாட்டங்களின் ஒரு பகுதியாக மத்திய தகவல் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் டாக்டர் எல். முருகன் முன்னிலையில் தமிழக ஆளுநர் திரு. ஆர். என். ரவி மகாகவி பாரதியாரின் முழு உருவச் சிலையை ஆளுநர் மாளிகையில் இன்று திறந்து வைத்தார்.
மகாகவி பாரதியாரின் நூற்றாண்டு நினைவு விழாவை முன்னிட்டு தமிழகம் முழுவதும் பல்வேறு நிகழ்ச்சிகள் நடத்தப்பட்டு வருகிறது. அதன் ஒரு பகுதியாக இந்த சிலை திறப்பு விழா நடந்தது.
விழாவில் கலந்து கொண்ட மகாகவி பாரதியாரின் குடும்பத்தினர் மத்திய இணையமைச்சர் மற்றும் தமிழக ஆளுநர் உடன் குழு புகைப்படம் எடுத்துக் கொண்டனர்.
மேலும், பாரதியாரின் நூற்றாண்டு நினைவு விழாவினை முன்னிட்டு நடந்த கட்டுரைப் போட்டியில் பரிசு பெற்றவர்களுக்கு தமிழக ஆளுநர் பரிசு வழங்கினார்.
தொடர்ந்து, நடந்த தேனீர் விருந்தில் மத்திய, மாநில அரசு அதிகாரிகள் மற்றும் முக்கிய பிரமுகர்கள் கலந்து கொண்டனர்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பெருந்தொற்று காலத்தில் இ-சஞ்ஜீவனி தொலை மருத்துவ சேவையின் வாயிலாக 50 லட்சம் நோயாளிகள் பயன்
மத்திய சுகாதாரம் மற்றும் குடும்ப நல அமைச்சகத்தின் தேசிய தொலை மருத்துவ சேவையின் இ-சஞ்ஜீவனி தளத்தின் வாயிலாக சுமார் ஓராண்டு காலத்திற்குள், ஏறத்தாழ 50 லட்சம் நோயாளிகள் பயனடைந்துள்ளனர். கடந்த ஆண்டு ஏப்ரல் மாதம், பொதுமுடக்கத்தின் காரணமாக மருத்துவமனையில் நோயாளிகளுக்கு சிகிச்சை அளிப்பது தடைப்பட்டிருந்த காலகட்டத்தில் இந்த சேவை அறிமுகப்படுத்தப்பட்டது. 31 மாநிலங்கள் மற்றும் யூனியன் பிரதேசங்கள் இந்த முன்முயற்சியில் இணைந்து, தினமும் நாடு முழுவதும் சுமார் 40000 நோயாளிகளுக்கு நேரடி தொடர்பு இல்லாத, அபாயமற்ற மருத்துவ சேவையை வழங்கி வருகின்றன.
இ-சஞ்ஜீவனி திட்டத்தில் 2 தொகுதிகள் உள்ளன:
இ-சஞ்ஜீவனி ஏபி-ஹெச்டபிள்யூசி: மருத்துவர்கள் இடையேயான இந்த தொலை மருத்துவத் தளம், இந்திய அரசின் ஆயுஷ்மான் பாரத் திட்டத்தின் கீழ் நாட்டிலுள்ள சுகாதார மற்றும் நல் வாழ்வு மையங்களில் செயல்படுத்தப்படுகிறது. தற்போது இது 18,000க்கும் மேற்பட்ட சுகாதார மற்றும் நல்வாழ்வு மையங்களிலும் சுமார் 1500 முனையங்களிலும் அமல்படுத்தப்படுகிறது. 2022 டிசம்பர் மாதத்திற்குள் 1,55,000 சுகாதார மற்றும் நல்வாழ்வு மையங்களுக்கு தொலை மருத்துவ சேவை விரிவுபடுத்தப்படும்.
இ-சஞ்ஜீவனி ஓபிடி: 28 மாநிலங்களிலும், யூனியன் பிரதேசங்களிலும் வழங்கப்படும் இந்தத் திட்டத்தின் கீழ் சுமார் 30,00,000 நோயாளிகளுக்கு இலவச மருத்துவ சேவை வழங்கப்பட்டுள்ளது. மக்கள், வீடுகளிலிருந்து சிகிச்சை பெற இத்திட்டம் பயனுள்ளதாக அமைகிறது.
பெருந்தொற்றின் தொடக்கம் முதல், நோயாளிகள் மற்றும் மருத்துவர்கள் இடையே தேசிய தொலை மருத்துவ சேவை, குறுகிய காலத்தில் அதிக வரவேற்பைப் பெற்றுள்ளது.
வீட்டு தனிமையில் உள்ள கொவிட்-19 நோயாளிகளுக்கு சிகிச்சை அளிக்கும் சிறப்பு திட்டத்தை அறிமுகப்படுத்த ஒரு சில மாநிலங்கள் முயற்சித்து வருகின்றன. எம்பிபிஎஸ் இறுதி ஆண்டு மாணவர்களை பணியமர்த்துவது பற்றியும் மாநிலங்கள் திட்டமிட்டு வருகின்றன. பெருந்தொற்றின் பாதிப்பு அதிகரிப்பதால் சில மாநிலங்களில் இ-சஞ்ஜீவனி ஓபிடி திட்டம் நாள் முழுவதும் பயன்படுத்தப்படுகிறது.
இ-சஞ்ஜீவனி தொலை மருத்துவ சேவையில் 10 லட்சத்திற்கும் அதிகமானோருக்கு ஆலோசனைகளை வழங்கி தமிழ்நாடு முதல் மாநிலமாகத் திகழ்கிறது.
அதிக ஆலோசனைகளை வழங்கிய மாநிலங்களுள் கீழ்காணும் மாநிலங்கள் முதல் பத்து இடங்களைப் பிடித்துள்ளன:
தமிழ்நாடு , கர்நாடகா , உத்தரப் பிரதேசம் , ஆந்திரப் பிரதேசம் , மத்தியப்பிரதேசம் , குஜராத் , பிகார் , கேரளா , மகாராஷ்டிரா  மற்றும் உத்தராகண்ட் .
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1718221
பிரதமர் அலுவலகம்
ஸ்ரீ குரு தேஜ் பகதூர் அவர்களின் 400-வது பிறந்த நாளையொட்டி 21-ம் தேதி டெல்லி செங்கோட்டையில் நடைபெறும் கொண்டாட்டத்தில் பிரதமர் பங்கேற்பு
ஸ்ரீ குரு தேஜ் பகதூர் அவர்களின் 400-வது பிறந்த நாளையொட்டி 21-ம் தேதி இரவு 9.15 மணிக்கு டெல்லி செங்கோட்டையில் நடைபெறும் கொண்டாட்டத்தில் பிரதமர் திரு. நரேந்திர மோடி பங்கேற்கிறார். அவர் இந்த நிகழ்ச்சியில் உரையாற்றுவதுடன், நினைவு நாணயம் மற்றும் தபால் தலையையும் வெளியிடுகிறார். இந்த நிகழ்ச்சியை இந்திய அரசு தில்லி சீக்கிய குருத்வாரா நிர்வாகக் குழுவுடன் இணைந்து ஏற்பாடு செய்துள்ளது. இரண்டு நாள்  நடைபெறும் இந்த நிகழ்ச்சியின் போது, நாட்டின் பல்வேறு பகுதிகளில் இருந்து பாடகர்களும் குழந்தைகளும் ‘ஷாபாத் கீர்த்தனையில்’ பங்கேற்பார்கள். குரு தேஜ் பகதூர் அவர்களின் வாழ்க்கையைச் சித்தரிக்கும் பிரமாண்ட ஒளி - ஒலி கண்காட்சி நிகழ்ச்சியும் நடைபெறும். இது தவிர சீக்கியர்களின் பாரம்பரிய தற்காப்புக் கலையான 'கட்கா'வுக்கும் ஏற்பாடு செய்யப்பட்டுள்ளது.
ஒன்பதாவது சீக்கிய குருவான குரு தேஜ் பகதூரின் போதனைகளை எடுத்துரைப்பதே இந்த நிகழ்ச்சியின் முக்கிய அம்சமாகும். உலக வரலாற்றில் மதம் மற்றும் மனித தன்மைகள், இலட்சியங்கள் மற்றும் கொள்கைகளைப் பாதுகாப்பதற்காக உயிரை தியாகம் செய்தவர் இவர். முகலாய ஆட்சியாளர் ஔரங்கசீப்பின் உத்தரவின் பேரில் காஷ்மீரி பண்டிட்டுகளின் மத சுதந்திரத்தை ஆதரித்ததற்காக அவர் தூக்கிலிடப்பட்டார். ஒவ்வொரு ஆண்டும் நவம்பர் 24 அன்று அவரது நினைவு தினம் ‘ஷஹீதி திவஸ்’ என்று நினைவுகூரப்படுகிறது. தில்லியில் உள்ள குருத்வாரா சிஸ் கஞ்ச் சாஹிப் மற்றும் உள்ள குருத்வாரா ரகாப் கஞ்ச் ஆகியவை அவரது புனித தியாகத்துடன் தொடர்புடையவை. அவரது மரபு தேசத்தை ஒருங்கிணைக்கும் பெரும் சக்தியாக விளங்குகிறது.
பெட்ரோலியம் மற்றம் இயற்கை எரிவாயு அமைச்சகம்
56 இயற்கை எரிவாயு மையங்களை திரு தர்மேந்திர பிரதான் நாட்டுக்கு அர்ப்பணித்தார்
56 இயற்கை எரிவாயு மையங்களை மத்திய பெட்ரோலியம், இயற்கை எரிவாயு மற்றும் எஃகு அமைச்சர் திரு தர்மேந்திர பிரதான் இன்று நாட்டுக்கு அர்ப்பணித்தார்.
கொள்கை சீர்திருத்தங்களின் சாதகங்களை பயன்படுத்தி கொள்ளுமாறு தொழில் முனைவோரை கேட்டுக் கொண்டார் அமைச்சர், எரிபொருள் சந்தைப்படுத்தல் துறையில் புதுமைகளை புகுத்துமாறு வலியுறுத்தினார்.
இன்று நாட்டுக்கு அர்ப்பணிக்கப்பட்ட 56 இயற்கை எரிவாயு மையங்கள் 13 மாநிலங்கள் மற்றும் ஒரு யூனியன் பிரதேசத்தில் பரவியுள்ளன.
அவை சண்டிகர், பீகார், அரியானா, குஜராத், ஜார்கண்ட், கேரளா, மத்திய பிரதேசம், மகாராஷ்டிரா, பஞ்சாப், ராஜஸ்தான், உத்thiரப் பிரதேசம், உத்தரகாண்ட், மேற்கு வங்கம் மற்றும் ஆந்திர பிரதேசம் ஆகும்.
விழாவில் பேசிய அமைச்சர், கடந்த ஆறு ஆண்டுகளில் இயற்கை எரிவாயு மையங்களின் எண்ணிக்கை 947இல் இருந்து 2,300க்கும் அதிகமாக அதிகரித்துள்ளதாக கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1652970
(Visitor Counter : 82